OpenLLM-France/wikimedia huggingface dataset:
# Contrarellotge per equips d'Eindhoven

La Contrarellotge per equips d'Eindhoven és una cursa ciclista consistent en una contrarellotge per equips disputada sobre una distància d'uns 50 quilòmetres. Va ser creada l'any 2005, i la primera edició va ser guanyada per l'equip Gerolsteiner. A principis del 2008 la ciutat d'Eindhoven va decidir posar punt-i-final en l'organització d'aquesta prova. La Unió Ciclista Internacional informà que seria substituïda per una altra prova, encara per decidir. El 2012 es va presentar la contrarellotge masculina per equips com a part dels Campionats del món de ciclisme en ruta.
Degut a la seva distància i al seu perfil completament pla, és la prova més ràpida de l'UCI ProTour, amb mitjanes que sobrepassen els 50 km/h.

## Llistat de guanyadors

| Any | Vencedor | Segon | Tercer | Resum |
| 2005 | Team Gerolsteiner | Phonak Hearing Systems | Team CSC | 2005 |
| 2006 | Team CSC | Discovery Channel | Team Gerolsteiner | 2006 |
| 2007 | Team CSC | Tinkoff Credit Systems | Team Milram | 2007 |

## Referències

* ↑ «Eindhoven TTT (Hol) - Ex.». [Consulta: 7 novembre 2022].
* ↑ Press release : Eindhoven Team Time Trial to be replaced by a new event Arxivat 2011-06-13 a Wayback Machine.
# Cooltra

Cooltra és una empresa amb seu a Barcelona fundada el 2015 que proporciona el lloguer de motos elèctriques per minuts a Europa, disponible a Barcelona, València, Madrid, Lisboa i Roma. És una filial de Cooltra, fundada el 2006 per Timo Buetefisch. El servei de lloguer està descentralitzat. L'usuari utilitza una aplicació mòbil per localitzar la moto més propera i desbloqueja la moto des de la pròpia aplicació.
Cooltra va facturar 47 milions d'euros el 2022. L'estiu de 2023 van tancar una operació de finançament de 22 milions per impulsar la seva internacionalització.

## Referències

* ↑ Gozzer, Steffania «Motos por minutos para ganar tiempo». El País, 03-07-2016 [Consulta: 20 gener 2019].
* ↑ Sierra, Marcos «Probamos eCooltra, la alternativa sobre dos ruedas a Car2Go y Emov». Voz Populi, 22-01-2017 [Consulta: 25 abril 2017].
* ↑ «Cooltra lanza un servicio de alquiler de motos eléctricas por minutos». La Vanguardia, 12-01-2016 [Consulta: 25 abril 2017].
* ↑ «Cooltra tanca una operació de finançament de 22 milions per impulsar la seva internacionalització», 24-07-2023. [Consulta: 13 agost 2023].
# Conca del Carib

La conca del Carib és l'àrea geogràfica que va des de l'illa de Cuba fins a l'oest, estenent-se cap al sud pel litoral caribenc mexicà de la península de Yucatán, continuantper les costes caribenques d'Amèrica Central, i continua cap a l'est a través del litoral nord f'Amèrica del Sud, específicament per Veneçuela i la Regió Carib de Colòmbia. Està delimitada a l'est er l'arc de l'arxipèlag de les Antilles. S'hi acostuma aincloure-hi Bermudes i Bahames malgrat que es troben a l'Oceà Atlàntic oest-central, fora de la conca. Així mateix s'acostuma a incloure El Salvador com un país de la conca del Carib.
En el context geopolític, el terme Conca del Carib o Gran Carib també ha estat utilitzat per agrupar al grup de països en desenvolupament que tenen litoral en el mar Carib, i inclou Mèxic, els set països d'Amèrica Central (incloent El Salvador), Colòmbia, Veneçuela i tots els països insulars de les Antilles.
En el context específic de la Guerra Freda, l'aleshores president Ronald Reagan encunyà el terme per definir la regió beneficiada pel programa econòmic de la Iniciativa de la Conca del Carib (ICC), aprovat com llei dels Estats Units el 1983. En quedaren exclosos Cuba i Nicaragua.
L'Associació d'Estats del Carib, creada el 1994, inclou també a Antigua i Barbuda, Guiana i Surinam.
A més en la conca del Carib, hi ha territoris o dependències d'altres estats:

## Referències

* ↑ Matthew LeBlanc. «¿Que se entiende por el Caribe?». Instituto Superior de Relaciones Internacionales(ISRI). Arxivat de l'original el 2008-02-24. [Consulta: 7 juny 2008].
* ↑ Ma. de Lourdes Sánchez Mendoza. «Un acercamiento a la región del Caribe: su importancia estratégica y económica». UNAM (Relaciones Internacionales), 2006. [Consulta: 7 juny 2008]. Ver definición de la cuenca del Caribe o tercermundista
* ↑ Alessandro Barca. «EE. UU. y la cuenca del Caribe. Crónica de un fracaso anunciado». Nueva Sociedad NRO. 64 Enero-Febrero 1983, pp. 110-115, 1983. Arxivat de l'original el 2010-07-07. [Consulta: 8 juny 2008].

## Enllaços externs

* RAND Corporation: "The Caribbean Basin" Arxivat 2007-12-17 a Wayback Machine.. Breu recensió de les intervencions dels Estats Units a la Conca del Carib.
* La Legión del Caribe. El Espíritu del 48
# Concostracis

Els concostracis (Conchostraca) és un antic ordre de crustacis branquiòpodes, que s'assemblen als mol·luscs bivalves amb els què no guarden cap relació. Es coneixen pel registre fòssil, almenys des del període Devonià i potser abans. En un principi es van classificar en un sol ordre (Conchostraca), que més tard es va demostrar que era parafilètic, i van ser separats en tres ordres diferents: Cyclestherida, Laevicaudata i Spinicaudata.

## Característiques

Es caracteritzen per tenir el cos protegit per una closca bivalva, amb dues peces unides per una membrana que permet una certa articulació. Aquest escut els fa assemblar molt a les cloïsses, ja que també tenen les característiques línies concèntriques de creixement.
L'articulació de les closques permet que, quan els músculs estan relaxats, emergeixin les potes i les antenes, les quals fan servir per remoure l'aigua i portar l'aliment a la boca. En cas d'un atac, els músculs abductors es contreuen i les valves es tanquen. Les altres característiques dels concostracis són similars a les de molts de branquiòpodes.

## Referències

* ↑ J. Webb (1979). "A reappraisal of the palaeoecology of conchostracans (Crustacea: Branchiopoda)". Neues Jahrbuch für Geologie und Paläontologie, Abhandlungen. 158 (2): 259–275.
* ↑ K. J. Woolfe (1990). "Trace fossils as paleoenvironmental indicators in the Taylor Group (Devonian) of Antarctica". Palaeogeography, Palaeoclimatology, Palaeoecology. 80 (3–4): 301–310. doi:10.1016/0031-0182(90)90139-X.
* ↑ «WoRMS - World Register of Marine Species - Conchostraca». [Consulta: 21 agost 2021].
# Corea (desambiguació)

«Corea» té aquests significats:
* Toponímia:
** Península de Corea, península del nord-est d'Àsia.
** Corea, el país, avui dividit, localitzat en aquesta península.
** Corea del Nord, estat a la meitat nord d'aquesta península.
** Corea del Sud, estat a la meitat sud d'aquesta península.
** badia de Corea, badia dins la Mar Groga.
* Medicina:
** Corea (malaltia), grup de trastorns neurològics caracteritzats per moviments involuntaris anormals:
*** Corea de Huntington
*** Corea de Sydenham
* Biografies: Chick Corea, nascut Armando Anthony Corea (1941), pianista de jazz i jazz-rock
* Conflictes bèl·lics: Guerra de Corea, conflicte bèl·lic que va enfrontar la República Popular Democràtica de Corea i la República de Corea (1950-53).
* Esports: Gran Premi de Corea carrera del campionat de Fórmula 1 disputada el 2010 a Corea del Sud

## Vegeu també

* Korea
# Conrad Heinrich Christoph Willgerodt

Conrad Heinrich Christoph Willgerodt (2 de novembre de 1841, Bad Harzburg, Baixa Saxònia - 19 de desembre de 1930, Friburg de Brisgòvia, Baden-Württemberg), fou un químic orgànic alemany conegut per la reacció de Willgerodt.
Fou alumne d'Adolf Claus i professor de la Universitat de Friburg de Brisgòvia. Entre les seves contribucions a la química destaquen la síntesi del iodosobenzè i la reacció de Willgerodt.

## Referències

* ↑ Willgerodt, Ber., 20, 2467 (1887); 21, 534 (1888)
# Cortland (Ohio)

Cortland és una població dels Estats Units a l'estat d'Ohio. Segons el cens del 2000 tenia 6.830 habitants.

## Demografia

Segons el cens del 2000, Cortland tenia 6.830 habitants, 2.738 habitatges, i 1.968 famílies. La densitat de població era de 588,6 habitants per km².
Dels 2.738 habitatges en un 32,6% hi vivien nens de menys de 18 anys, en un 59,5% hi vivien parelles casades, en un 10% dones solteres, i en un 28,1% no eren unitats familiars. En el 24,3% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,6% tenia menys de 18 anys, un 7,4% entre 18 i 24, un 26,5% entre 25 i 44, un 27,9% de 45 a 60 i un 13,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,5 homes.
La renda mediana per habitatge era de 50.941 $ i la renda mediana per família de 62.441 $. Els homes tenien una renda mediana de 50.739 $ mentre que les dones 28.320 $. La renda per capita de la població era de 22.972 $. Aproximadament el 4,6% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cortland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cortland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cortometraje por la igualdad

Curtmetratges per la igualtat, oficialment en castellà "Cortometraje por la igualdad", és un projecte de materials audiovisuals relacionats amb la discriminació de la dona. És una selecció de curtmetratges de temàtiques relacionades amb la discriminació de la dona i la seva lluita per la igualtat efectiva i real. Aquest certamen es va engegar l'any 2006 i ara celebra el seu X aniversari. El DVD resultant d'aquesta selecció, es presenta cada any, durant el mes d'octubre, en IVAC-La Filmoteca.
Aquest projecte està dissenyat i recolzat per l'Associació per la Coeducació, per dotar al professorat, a les associacions de dones, als ajuntaments i a la societat en general, d'una eina útil a l'hora de les seves campanyes de sensibilització i conscienciació en temes relacionats amb la igualtat de les dones.
Els temes dels quals hi ha recollits curtmetratges, són la conciliació de la vida familiar i laboral; violència de gènere, llenguatge sexista, discriminació social i laboral; autonomia de les dones, solidaritat entre dones, entre altres temes.

## Referències

* 1 2 S.L., EDICIONES PLAZA,. «Contra la desigualdad, en pequeña dosis». [Consulta: 5 març 2016].
* ↑ Levante-EMV. «´Ahora no puedo´, primer premio en ´Cortometrajes por la Igualdad´ - Levante-EMV». [Consulta: 5 març 2016].

## Enllaços externs

* El festival a la web del IVAC.
* Curts 2015 Arxivat 2016-03-12 a Wayback Machine.
# Coris aurilineata

Coris aurilineata és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba a Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Coris cuvieri

Coris cuvieri és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 38 cm de longitud total.

## Distribució geogràfica

Es troba des del Mar Roig fins al sud de la Península Aràbiga, Zanzíbar, Sud-àfrica, les Maldives, Sri Lanka i l'est del Mar d'Andaman.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Coris debueni

Coris debueni és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 22,5 cm de longitud total.

## Distribució geogràfica

Es troba a l'Illa de Pasqua.

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Contou Rosalía

Contou Rosalía és un telefilm (emès també com a minisèrie), de la Televisión de Galicia, estrenat el 16 de maig de 2018, vespre del Día das Letras Galegas, basat en la vida de Rosalía de Castro a Madrid.

## Argument

La duquessa de la glòria, una aristòcrata de provocativa singularitat, arriba a Madrid del segle xix. L'escriptora feminista Rosalía de Castro també és a la ciutat per qüestions familiars. Allà fa vida social, escriu i es retroba amb l'historiador Manuel Murguía. Enmig de la preocupació comuna per la gent i la cultura de Galícia, neix entre ells una passió que l'escriptora no vol veure morir en les cadenes amb què la societat de l'època aferra les dones. L'amor de l'escriptora, desafiant les limitacions de tota mena, té lloc en el clima conspiratiu del final de l'era absolutista, tan agitat com tragicòmic, on l'actuació de la duquessa de Gloria adquireix una rellevància sorprenent en el camí cap a l'emancipació. La mateixa Rosalía és qui ens ho explica.
Segons Iolanda Ogando:
| « | Una breu anàlisi de CR ens permet veure ràpidament que aquest buit documental seria decisiu en la manera com Raúl Veiga aborda el guió, tant en la conformació de la seva lectura històrica com en la selecció d'esdeveniments, textos i pensaments de l'autora. | » |

## Repartiment

* Melania Cruz, com Rosalía de Castro.
* Fran Lareu, com Manuel Murguía.
* Tamara Canosa
* Ledicia Sola
* Alejandro Jato
* César Cambeiro
* Pepo Suevos
* David Perdomo
* Celso Parada
* Josito Porto

## Notes

* ↑ Veiga, Raúl «Libremente Rosalía. A propósito do filme “Contou Rosalía”». Follas Novas, Revista de estudos rosalianos [Padrón], 4, 2019. ISSN: 2530-3813. OCLC: 982069779.
* ↑ Ogando, Iolanda «Podemos falar dunha Rosalía transmedial?». Revista 2i: Estudos de Identidade e Intermedialidade, 2, 1, 29-06-2020. DOI: 10.21814/2i.2530.
* ↑ «A luguesa Melania Cruz será Rosalía nunha nova serie de ficción da TVG». Diario de Pontevedra, 03-06-2017.

## Vegeu també

* Emilia Pardo Bazán, a condesa rebelde
* Concepción Arenal, la visitadora de presons

## Enllaços externs

* "Comeza a rodaxe para TVG da primeira ficción inspirada na vida de Rosalía de Castro" 2/6/2017.
* "Primeiras imaxes da miniserie 'Contou Rosalía'" Zigzag Diario, 23/2/2018.
* Veiga Rouriz, Raúl (2018). "Guión cinematográfico do filme para TV “Contou Rosalía”". Follas Novas. Revista de Estudos Rosalianos 3.
# Cova de les Meravelles

«Cova de les Meravelles» té aquests significats:
Cova de les Meravelles pot referir-se a:
* Cova de les Meravelles d'Alzira
* Cova de les Meravelles de Castelló de la Plana
* Cova de les Meravelles de Cocentaina
* Cova de les Meravelles de Gandia
* Cova de les Meravelles de Llombai
* Cova de les Meravelles de Xaló
# Cranken Rhyme

La Cranken Rhyme és una cançó en llengua còrnica coneguda pel pagès John Davey (1812–1891), qui fou una de les últimes persones amb coneixements d'aquesta llengua. Fou recollida per John Hobson Matthews a la seva obra «Història de St. Ives, Lelant, Towednack, i Zennor», publicada 1892, i és probablement el darrer vers conegut en còrnic tradicional.
La cançó es troba al capítol dedicat a la llengua còrnica, i les evidències de la seva supervivència a Cornualla. No s'ha esclarit si Matthews conegué realment Davey, o si es basà en testimonis de tercers. En qualsevol cas, la cançó no apareix a cap altre text conegut, palesant d'aquesta manera que Davey posseí coneixements genuïns, que probablement li foren transmesos per son pare.
Inicialment Matthews no pogué desentrellar-ne el significat, considerant-la simplement un garbuix de topònims. Tanmateix, Robert Morton Nance estudià la transcripció de Matthews i n'obtingué una traducció coherent. Segons Nance, la cançó es tracta d'un text humorístic, que compara desfavorablement la fertilitat dels camps rocosos de Cranken amb una carretera.
| Text original | Escriptura estandarditzada (FSS) | Traducció a l'anglès |
| A Grankan, a grankan, A mean o gowaz o vean, Ondez parc an venton, Dub trelawza vean, Far Penzans a Maragow, Githack Mackewee, A githack Macrow, A mac trelowza Varrack | A Grankan, A Grankan, War'n men a gawas saw vyan, Yn hans dhe Bark an Fenten, Neb try lows a ven. Fordh Bensans dhe Varhas Yow, Hag uthek moy gwer, Hag uthek moy cro, A mag try lows a varhak | O Cranken, O Cranken! Beyond the field of the well, you give but little, -only three shoots by the stone. The road between Penzance and Marazion is very green, and a whole lot fresher, - three shoots grow for every passing horseman |

## Referències

* ↑ Jenner, Henry. A Handbook of the Cornish Language, page 23.
* ↑ . ISBN 978-0-7100-7928-2.
# Creu de terme de Cistella

La Creu de terme de Cistella és una obra de Cistella (Alt Empordà) inclosa a l'Inventari del Patrimoni Arquitectònic de Catalunya.

## Descripció

Encastada en un bloc de pedra natural hi ha una base de dos graons realitzada amb maons. Damunt la base s'aixeca un fust, també de pedra, que sosté una creu de ferro. Aquesta presenta els extrems dels braços lobulats. Del braç inferior surten dues branques enlairades, acabades amb punta de fletxa. La creuera està ocupada per una placa circular on s'hi distingeix una imatge que podria ser la de Crist o la de la Verge.

## Referències

* ↑ «Creu de terme de Cistella». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Coral Gables

Coral Gables és una ciutat del Comtat de Miami-Dade a l'estat de Florida dels Estats Units d'Amèrica.

## Demografia

Segons el cens del 2005 tenia 42.871 habitants. Segons el cens del 2000, Coral Gables tenia 42.249 habitants, 16.793 habitatges, i 10.243 famílies. La densitat de població era de 1.242,4 habitants per km².
Dels 16.793 habitatges en un 24,2% hi vivien nens de menys de 18 anys, en un 49,2% hi vivien parelles casades, en un 9,1% dones solteres, i en un 39% no eren unitats familiars. En el 31,5% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,92.
Per edats la població es repartia de la següent manera: un 17,4% tenia menys de 18 anys, un 13,9% entre 18 i 24, un 29% entre 25 i 44, un 23,9% de 45 a 60 i un 15,8% 65 anys o més.
L'edat mitjana era de 38 anys. Per cada 100 dones de 18 o més anys hi havia 85,6 homes.
La renda mitjana per habitatge era de 66.839 $ i la renda mitjana per família de 98.553 $. Els homes tenien una renda mitjana de 66.178 $ mentre que les dones 39.444 $. La renda per capita de la població era de 46.163 $. Entorn del 4,3% de les famílies i el 6,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coral Gables». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Coral Gables». American Fact Finder. Oficina del Cens dels Estats Units, 12-01-2010.
# Coral Saba Nova

La Coral Saba Nova va ser fundada l'any 1968 per Josep Viader, Roser Busquets i Esperança Pèlach com a secció infantil de la Capella Polifònica de Girona amb l'objectiu de formar musicalment infants de totes les edats. El concert de presentació de la coral infantil tingué lloc al Pati de la Casa de Cultura de Girona el dia 20 de juny de 1969 amb un grup de catorze cantaires.
El 1975 va organitzar a Girona el 7è Aplec de Corals Infantils de Catalunya (una activitat del Secretariat de Corals Infantils de Catalunya) i el curs 1978-1979 entre tots els grups de totes les edats són cent cinquanta. S'estima que han passat per la coral més d'un miler de persones. Aquest curs ja es constitueix el primer grup intermedi (coral juvenil) que s'integraria a la Federació Catalana de Grups Intermedis (actualment Federació Corals Joves de Catalunya).

## Referències

* 1 2 Polifònica de Girona : 25 anys : 1956-57, 1981-82. Girona: Diputació de Girona, 1983, p. 40, 52. ISBN GE.2-1983..
* ↑ «SCIC». [Consulta: 8 novembre 2020].
* ↑ «Corals Joves de Catalunya». [Consulta: 8 novembre 2020].

## Bibliografia

* Bonaventura, Daniel La coral Saba Nova crida els excantaires al concert de commemoració dels 50 anys. Diari de Girona.
* Camps Linnell, J. Saba Nova fa 50 anys. El Punt Avui.
# Crossostomus sobrali

Crossostomus sobrali és una espècie de peix de la família dels zoàrcids i de l'ordre dels perciformes.

## Hàbitat

És un peix marí, de clima temperat i demersal.

## Distribució geogràfica

Es troba a Xile i l'Argentina.

## Observacions

És inofensiu per als humans.

## Referències

* ↑ Lahille F., 1908. Nota sobre los zoarcidos argentinos. An. Mus. Nac. Hist. Nat. B. Aires (Ser. 3) v. 9. 403-441.
* ↑ BioLib (anglès)
* ↑ Lloris, D. & Rucabado, J. A., 1989. Crossostomus sobrali sp. n. (Osteichthyes, Zoarcidae), capturada en el Canal de Beagle (Tierra del Fuego, Argentina) y su relación con el género Maynea. Miscellània Zoològica v. 11 (1987): 263-270.
* 1 2 3 FishBase (anglès)
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.

## Bibliografia

* Anderson, M.E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.
* Anderson, M.E. i V.V. Fedorov, 2004. Family Zoarcidae (Swainson, 1839). Eelpouts. Calif. Acad. Sci. Annotated Checklists of Fishes (34):58.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB